**ΔΕΛΤΙΟ ΤΥΠΟΥ**

**Novartis Hellas: «Όραμα και Ευθύνη για τον Ασθενή»**

**Παρουσίαση της Έκθεσης Εταιρικής Υπευθυνότητας 2013-2015**

**Αθήνα, 8 Νοεμβρίου 2016 –** Η Novartis Hellas παρουσίασε την Έκθεση Εταιρικής Υπευθυνότητας (ΕΕΥ) 2013-2015, αναδεικνύοντας έμπρακτα την ασθενοκεντρική της προσέγγιση και τη μακροπρόθεσμη δέσμευσή της στην εξέλιξη της ιατρικής πρακτικής και στη φιλοσοφία του βιώσιμου επιχειρείν.

Η Εταιρική Υπευθυνότητα (ΕΥ) αποτελεί για τη Novartis αναπόσπαστο στοιχείο της στρατηγικής της και κατέχει σημαντικό ρόλο στην προσπάθεια για ανακάλυψη νέων τρόπων επέκτασης και βελτίωσης της ζωής των ανθρώπων. Η ασθενοκεντρική της προσέγγιση αποτελεί σημείο αναφοράς στη χάραξη προτεραιοτήτων ΕΥ, την οποία εστιάζει σε δύο βασικούς τομείς: την επέκταση της πρόσβασης στην υγεία και στην υπεύθυνη επιχειρηματική δραστηριότητα.

Για τη Novartis Hellas, η ΕΥ σχετίζεται πρωτίστως με την κάλυψη και διαχείριση των αναγκών και προσδοκιών των ασθενών και των φροντιστών τους, των ενώσεων ασθενών, των επαγγελματιών υγείας, της ακαδημαϊκής και επιστημονικής κοινότητας, των εργαζομένων, των συνεργατών και προμηθευτών της εταιρείας και άλλων ενδιαφερομένων μερών, στο πλαίσιο της μακροπρόθεσμης επιτυχίας και βιώσιμης ανάπτυξης. Ο συνδυασμός επιστήμης και υπευθυνότητας βοηθά τη Novartis Hellas να χτίσει εμπιστοσύνη και να δημιουργήσει αξία για την εταιρεία, τα ενδιαφερόμενα μέρη της και την ευρύτερη κοινωνία.

Για τη Novartis, η επένδυση στην Έρευνα και την Ανάπτυξη νέων και καινοτόμων φαρμάκων είναι εξαιρετικά σημαντική, καθώς προσυπογράφει το δικαίωμα κάθε ανθρώπου στην υγεία και επενδύει στην ανακάλυψη και ανάπτυξη καινοτόμων προϊόντων για να καλύψει ανεκπλήρωτες θεραπευτικές ανάγκες σε συνεργασία με επαγγελματίες υγείας, κυβερνητικούς φορείς και ρυθμιστικές αρχές. Παράλληλα η εταιρία υποστηρίζει με συνέπεια κοινωνικές και επιστημονικές πρωτοβουλίες όπως δωρεές φαρμάκων, δωρεάν διαγνωστικές εξετάσεις, προγράμματα πρώιμης πρόσβασης ασθενών σε καινοτόμες θεραπείες, δωρεές προς Δημόσια Νοσοκομεία και Πανεπιστημιακές Κλινικές για τη στήριξη ερευνητικών έργων.

Η Novartis Hellas εκπονεί προγράμματα πρόληψης και ενημέρωσης κοινού σε όλη τη χώρα, εκστρατείες ευαισθητοποίησης για σημαντικά νοσήματα (χρόνια αποφρακτική πνευμονοπάθεια, δερματικά νοσήματα, πολλαπλή σκλήρυνση, κυστική ίνωση και σπάνιες παθήσεις) σε συνεργασία με επιστημονικές εταιρείες και συλλόγους ασθενών καθώς και για τα δικαιώματα των ασθενών, με την αιγίδα της Ιατρικής Εταιρείας Αθηνών. Η εταιρία βρίσκεται με συνέπεια στο πλευρό των ενώσεων ασθενών σε όλη την Ελλάδα και πραγματοποιεί προγράμματα υποστήριξης ασθενών για σημαντικές ασθένειες (ογκολογικά νοσήματα, μεγαλακρία, πολλαπλή σκλήρυνση και οφθαλμολογικά νοσήματα). Στο πλαίσιο αυτό, η Novartis έχει προχωρήσει στην ανάπτυξη προγραμμάτων ολιστικής υποστήριξης και ενδυνάμωσης ασθενών παρέχοντάς τους τα απαραίτητα εργαλεία, ώστε να αντεπεξέλθουν με σθένος και αυτοπεποίθηση στον αγώνα τους, με χαρακτηριστικό, πρόσφατο παράδειγμα την πρωτοβουλία για γυναίκες ασθενείς με καρκίνο του μαστού.

Κατά την τριετία 2013-2015, η Novartis Hellas επένδυσε συνολικά €138,2 εκ. στην ελληνική κοινωνία, μέσω Έρευνας και Ανάπτυξης, πληρωμών φόρων, μισθοδοσίας 500 περίπου εργαζομένων, δωρεών και χορηγιών. Συγκεκριμένα, οι επενδύσεις για τη διεξαγωγή περισσότερων από 180 κλινικών μελετών ξεπερνούν τα €18,8εκ. και η συνεργασία της με ελληνικές φαρμακοβιομηχανίες όπως Demo, Elpen, Famar, Pharmathen,WinMedica για την παραγωγή και την προώθηση φαρμακευτικών σκευασμάτων, πραγματοποιείται μέσα από επένδυση €80 εκ. Η εταιρία διατηρεί το ποσοστό των αγορών της από εγχώριους προμηθευτές στο 88% ενισχύοντας περαιτέρω την εγχώρια οικονομία. Εξέχουσα θέση κατέχει επίσης και η επένδυση για κοινωνικά προγράμματα, δωρεές και χορηγίες, που άγγιξε τα €9,4 εκ. με ενεργή υποστήριξη περισσότερων από 35 συλλόγων ασθενών. Τέλος, η Novartis υλοποιεί προγράμματα ανακύκλωσης, μείωσης εκπομπής αερίων του θερμοκηπίου και, μεταξύ άλλων, πέτυχε και τη μείωση της κατανάλωσης νερού κατά 7,8% σε σχέση με το 2010.

Ο Πρόεδρος και Διευθύνων Σύμβουλος της Novartis Hellas, Riccardo Canevari, δήλωσε σχετικά: «Η Novartis Hellas εδώ και 20 χρόνια έχει αποδείξει ότι βρίσκεται δίπλα στον ασθενή και στην ελληνική κοινωνία, καθώς η χώρα δοκιμάζεται από τη χειρότερη ύφεση των τελευταίων χρόνων, ενισχύεται η ευθύνη μας, ως ηγέτιδα εταιρεία, να βρισκόμαστε δίπλα στους Έλληνες ασθενείς και πολίτες χωρίς πρόσβαση σε υπηρεσίες υγείας. Εμείς είμαστε εδώ και θα παραμείνουμε εδώ, ώστε να δίνουμε στο σωστό ασθενή, τη σωστή θεραπεία, τη σωστή στιγμή, το συντομότερο δυνατόν. Κανένας ασθενής που λαμβάνει τα φάρμακά μας, δεν θα μείνει ποτέ χωρίς την κατάλληλη θεραπεία γι’ αυτόν, ανεξαρτήτως των οικονομικών και κοινωνικών συγκυριών.»

Σχετικά με το προφίλ της ‘Εκθεσης:

Η Έκθεση Εταιρικής Υπευθυνότητας (ΕΕΥ) 2013-2015 έχει συνταχθεί σύμφωνα (“in accordance-Core”) με τις Κατευθυντήριες Οδηγίες Σύνταξης Απολογισμών Βιωσιμότητας GRI G4, με στόχο να ανταποκριθεί στις ανάγκες και στις προσδοκίες των ενδιαφερομένων μερών της εταιρείας και να παρουσιάσει τον τρόπο με τον οποίο η Novartis Hellas διαχειρίζεται τις πιο ουσιαστικές επιδράσεις της στο πλαίσιο της βιώσιμης ανάπτυξης. Για τον προσδιορισμό των περιεχομένων της Έκθεσης, η Novartis Hellas διεξήγαγε ανάλυση ουσιαστικότητας βάσει των οδηγιών GRI G4. Επιπλέον, η εταιρεία προετοίμασε την Έκθεση ώστε να δημοσιοποιήσει τον τρόπο με τον οποίο εφαρμόζει και ακολουθεί τις οδηγίες του ISO26000, το ΑΑ1000APS, τις Δέκα Αρχές του Οικουμενικού Συμφώνου του Οργανισμού Ηνωμένων Εθνών, καθώς και να παρουσιάσει τη συνεισφορά της ως προς την επίτευξη των παγκόσμιων Στόχων Βιώσιμης Ανάπτυξης του Ο.Η.Ε.

H κατάρτιση της Έκθεσης έχει υλοποιηθεί με την υποστήριξη της Ernst & Young Hellas.

Σχετικά με τη Novartis

Η Novartis παρέχει καινοτόμες λύσεις υγείας που ικανοποιούν τις εξελισσόμενες ανάγκες των ασθενών και των κοινωνιών. Η Novartis εδρεύει στη Βασιλεία της Ελβετίας και προσφέρει ένα διαφοροποιημένο χαρτοφυλάκιο για την καλύτερη δυνατή κάλυψη των αναγκών αυτών: καινοτόμα φάρμακα, οφθαλμιατρικά προϊόντα και οικονομικά γενόσημα. Η Novartis είναι η μόνη πολυεθνική εταιρεία που κατέχει ηγετική θέση σε αυτούς τους τομείς. Το 2015, ο Όμιλος σημείωσε καθαρές πωλήσεις ύψους 49,4 δις δολαρίων ΗΠΑ, ενώ οι δαπάνες Έρευνας και Ανάπτυξης σε ολόκληρο τον Όμιλο ανήλθαν σε περίπου 8,9 δις δολάρια ΗΠΑ (8,7 δις δολάρια ΗΠΑ εάν αφαιρέσουμε τα έξοδα απομειώσεων και αποσβέσεων). Οι εταιρείες του Ομίλου Novartis απασχολούν περίπου 118.000 συνεργάτες πλήρους απασχόλησης. Τα προϊόντα της Novartis είναι διαθέσιμα σε περισσότερες από 180 χώρες σε όλο τον κόσμο.

Για περισσότερες πληροφορίες, επισκεφθείτε τη διαδικτυακή διεύθυνση:

www.novartis.gr

Η Novartis στo Facebook:

@NovartisHellas

Η Novartis στo twitter:

<http://twitter.com/novartis>.

**# # #**

**Για περισσότερες πληροφορίες:**

**Φωτεινή Μπαμπανάρα**

Τηλ: 210 2897345

[foteini.bampanara@novartis.com](mailto:foteini.bampanara@novartis.com)

[www.novartis.com](http://www.novartis.com/)